Diari Oficial de la Generalitat Valenciana


Sumari del DOGV 2058, del 01-07-1993 (1993/828529)

ORDRE de 26 de maig de 1993, de la Conselleria de Cultura, Educació i Ciència, per la qual.es convoca concurs públic per a la concessió de beques de col.laboració en treballs de restauració de pintura sobre tela i taula a realitzar en el museu Sant Pius Vè, de València.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/26/(3)/dof/vci/html**

### Dades del document

Número de DOGV
:   2058

Data del DOGV
:   01-07-1993

Secció del DOGV
:   DISPOSICIONS GENERALS

Número del document
:   1993/828529


Data del document
:   26-05-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 26 de maig de 1993, de la Conselleria de Cultura, Educació i Ciència, per la qual es convoca concurs públic per a la concessió de beques de col·laboració en treballs de restauració de pintura sobre tela i taula a realitzar en el museu Sant Pius V, de València.  
El tractament dels fons museístics, encara que siga en les tasques més senzilles de manteniment i consolidació, requereix uns coneixements tècnics especialitzats i la comprovació d'una experiència en tasques semblants ja realitzades.  
La Conselleria de Cultura, Educació i Ciència té la voluntat d'incrementar, mitjançant una campanya rigorosa, l'acció de conservació dels valuosos fons artístics de la nostra primera pinacoteca, coincidint a més amb un ampli projecte de reforma de l?edifici que els conté i aprofitant de manera racional per a restaurar-los el temps que necessàriament no hagen d'estar exposats al públic.  
Per tal de poder seleccionar els tècnics més adequats per realitzar aquesta tasca i fent ús de les facultats conferides per la Llei 5/1983, de 30 de desembre, de Govern Valencià,  
ORDENE:  
Primer  
Es convoca concurs públic per la concessió de tres beques de col·laboració en treballs de restauració a realitzar al Museu de Belles Arts Sant Pius Vè, de València, i s'aproven les bases per les quals es regeix aquesta convocatòria incloses com a annex en aquesta ordre.  
Segon  
Les beques esmentades seran sufragades a càrrec de la partida pressupostària 78.26.737.8.611. 1, codi línia 4.06, del pressupost de 1993.  
DISPOSICIONS FINALS  
Primera  
Es delega el Director General de Patrimoni Artístic per a la facultat de concedir aquestes beques, i se l'autoritza perque dicte les Resolucions necessàries per al desplegament i l?execució d'aquesta ordre.  
Segona  
Aquesta ordre vigirà el mateix dia que es publicarà al Diari Oficial de la Generalitat Valenciana.  
Tercera  
Segons allò que disposa l'article 89.3 de la Llei 30/1992, de Règim Jurídic de les Administracions Públiques i del Procediment Administratiu Comú, contra aquesta ordre podrà interposar-se recurs contenciós administratiu, després de comunicar-ho a l?òrgan que va dictar l'acte impugnat, davant el Tribunal Superior de Justícia de la Comunitat Valenciana en el termini de dos mesos comptadors a partir de la publicació al Diari Oficial de la Generalitat Valenciana.  
València, 26 de maig de 1993  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per a la concessió de beques de col·laboració en treballs de restauració de pintura sobre tela i taula al museu Sant Pius Ve, de València.  
Primera  
Les beques objecte d'aquesta convocatòria s'adjudicaran mitjançant concurs entre els diversos aspirants que reunesquen els requisits següents i els acrediten documentalment:  
1) Tenir la nacionalitat espanyola i residir en l?àmbit de la Comunitat Valenciana.  
2) Els aspirants a aquestes beques de restauració de pintura sobre tela i taula hauran de ser titulats superiors o tenir el títol de restaurador per l?Escola de Restauració, i experiència en el camp de la restauració artística.  
Les condicions de mèrit avaluables per la comissió qualificadora, que hauran de presentar-se justificades adientment, i les puntuacions a atorgar són les següents:  
a) Titulació, expedient i mèrits relacionats amb la matèria objecte de la convocatòria que puguen al·legar-se, de 0 a 6 punts.  
b) Realització d'una prova de restauració determinada a criteri de la comissió, de 0 a 10 punts, (per als qui en l'apartat anterior hagen obtingut 3 punts o més).  
Segona  
Les obligacions dels becaris consistiran en:  
Col·laborar amb el personal tècnic del museu en els treballs específics que li encomanen, per la qual cosa haurà de romandre als locals del centre, i a realitzar l?horari que establesca la Direcció General de Patrimoni Artístic i sota les ordres d'aquesta.  
Tercera  
La dotació de cada una de les beques serà d'un milió dues-centes mil pessetes (1.200.000) a pagar en dotze mesos, a partir de la seua concessió i el lliurament previ d'una certificació d'aprofitament expedida per la directora del museu.  
Quarta  
Les persones aspirants al concurs sol·licitaran individualment la inclusió mitjançant una instància dirigida al Conseller de Cultura, Educació i Ciència i presentada al Registre General d'aquesta conselleria, a les direccions territorials de Cultura i Educació de València, Castelló i Alacant, als centres d'informació de l?Oficina d'informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38.4 de la Llei 30/1992, de 26 de noviembre, de Regimen Jurídic de les Administracions Públiques i del Procediment Administratiu comú. En aquestes instàncies hauran de constar les circumstàncies fixades en la base primera i l'acceptació de totes les condicions establertes en les presents bases.  
El termini de presentació d'instàncies serà de vint dies hàbils comptadors a partir de l?endemà de la publicació d'aquesta convocatòria al Diari Oficial de la Generalitat Valenciana.  
Quinta  
Per a la valoració dels mèrits i les proves que realitzen els sol·licitants es constituirà una comissió qualificadora integrada per:  
- President: el Director General de Patrimoni Artístic, o la persona que delegue.  
- La Directora del Museu Sant Pius Vé.  
- Un restaurador designat per la Direcció General de Patrimoni Artístic.  
- El Cap del Servei de Belles Arts i Museus.  
- Secretari: el Tècnic de Belles Arts del Servei de Belles Arts i Museus.  
La comissió qualificadora té facultats per realitzar per mitjà dels seus membres totes les comprovacions que calguen per a qualificar millor els mèrits adduïts i els treballs o proves que s'hi realitzen, com també per a fer un seguiment periòdic del treball realitzat durant la beca, i podrà tenir els assessors que estime convenients.  
Una vegada finalitzada la valoració corresponent dels expedients de cadascun dels aspirants, el Director General de Patrimoni Artístic adjudicarà les beques, per delegació del conseller. La no resolució en el termini previst per a resoldre en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú produirà efectes jurídics desestimatoris  
Així mateix, la comissió qualificadora podrà formular proposta en el sentit que siga declarada no adjudicada si, a judici seu, no hi hagués concursants amb mèrits suficients per a l'adjudicació.  
Sisena  
Les beques seran incompatibles amb la realització de treballs o estudis que dificulten el compliment de la finalitat proposada i/o la possessió d'altres beques o ajudes semblants.  
Setena  
Tindrà la consideració de beneficiari de la beca el destinatari dels fons públics que baja de realitzar l'activitat que en fonamentà l'atorgament o que es trobe en la situació que en legitima la concessió.  
Són obligacions del beneficiar:  
a) Realitzar l'activitat que fonamenta la concessió de la beca.  
b) Acreditar davant l?entitat que la concedeix la realització de l'activitat i també el compliment dels requisits i les condicions que determinen la concessió o benefici de la beca.  
c) La submissió a les actuacions de control financer que corresponen a la Intervenció General, en relació amb la beca concedida.  
d) Comunicar a l?entitat que la concedeix l?obtenció d'altres beques, subvencions o ajudes per a la mateixa finalitat, procedents de qualsevol administracions o ens públics.  
Vuitena  
Tota alteració de les condicions tingudes en compte per a la concessió de la beca, i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podrà produir la modificació de la resolució de la concessió.  
Novena  
Serà procedent el reintegrament de les quantitats percebudes i l'exigència de l?interès de demora des del moment del pagament de la beca en els casos següents:  
a) Incompliment de l?obligació de justificació.  
b) Obtenir la beca sense reunir les condicions que s'hi requereixen.  
c) Incompliment de la finalitat per a la qual fou concedida la beca.  
d) Incompliment de les condicions imposades al beneficiari amb motiu de la concessió de la beca.  
Deu  
Els resultats científics derivats dels treballs que els becaris realitzen restaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització corresponent.  
Onze  
La Conselleria de Cultura, Educació, i Ciència podrà suspendre, a proposta de la comissió qualificadora, qualsevol beca concedida quan existesca per part del becari incompliment de les obligacions contretes.   
Dotze  
El fet d'haver fet ús de les beques no estableix cap tipus de relació laboral amb la Conselleria de Cultura, Educació i Ciència, ni amb el museu Sant Pius Vé, ni suposa cap compromís per a la incorporació posterior dels becaris a la plantilla d'aquest centre.  
Tretze  
En acabar el període de dotze mesos i, d'acord amb el rendiment dels becaris, el Director General de Patrimoni Cultural, mitjançant informe de la comissió qualificadora, elevarà proposta al Conseller de Cultura, Educació i Ciència, qui resoldrà sobre la proposta de pròrroga per un any de les beques, i sobre la dotació d'aquestes.


Còpia Permalink ELI